Anja Marvia

Anja Marjatta Marvia (o.s. Rantala; 10. huhtikuuta 1926 Helsinki – 18. syyskuuta 2017 HelsinkiKuolinilmoitus. Helsingin Sanomat 22.10.2017, s. C 15.) oli suomalainen laulaja (sopraano) ja musiikkitoimittaja.Otavan Iso Musiikkitietosanakirja 4, s. 196. Helsinki 1978. 

Anja Marvia opiskeli laulua ensin yksityisesti 1940-luvulla muun muassa Aune Antin johdolla, sitten Sibelius-Akatemiassa ja suoritti musiikinopettajantutkinnon vuonna 1950 sekä lauludiplomin vuonna 1951. Hän piti ensikonserttinsa vuonna 1947 ja esiintyi konsertti- ja solistitehtävissä sekä levytti laulumusiikkia.

Marvia suoritti Helsingin yliopistossa filosofian kandidaatin tutkinnon vuonna 1953, ja vuodesta 1955 hän toimi Yleisradiossa musiikkitoimittajana aina vuoteen 1980 saakka.

Anja Marvia oli vuosina 1956–1980 avioliitossa säveltäjä Einari Marvian kanssa.

Lähteet

Luokka:Vuonna 1926 syntyneet
Luokka:Vuonna 2017 kuolleet
Luokka:Suomalaiset sopraanot
Luokka:Ylen toimittajat